ગયા વર્ષે મ્હાડાની ગઈ લૉટરીમાં ફ્લૅટોના ભાવ મોંઘા હોવાની લોકોની ફરિયાદ હતી. એ ફરિયાદ નવા વર્ષની લૉટરીમાં દૂર કરવાનો પ્રયાસ કરવામાં આવ્યો છે. મ્હાડાના કોંકણ ર્બોડના ચીફ ઑફિસર અને અત્યારે મુંબઈ ર્બોડના ઇન્ચાર્જ ભાઉસાહેબ દાંગડેએ જણાવ્યું હતું કે ‘લગભગ આવતા મે મહિનામાં યોજાનાર લૉટરીમાં ૪૭૦૦ ફ્લૅટ્સ વેચાણ માટે રાખવામાં આવશે. આ ફ્લૅટ્સ લગભગ બંધાઈને તૈયાર છે અને લૉટરીની ઍડ્વર્ટાઇઝમેન્ટ્સ આવતે મહિને બહાર પાડવામાં આવશે. ૪૭૦૦ ફ્લૅટ્સમાંથી ૩૦૦૦ ફ્લૅટ્સ વિરાર, વેન્ગુર્લા અને બીજા ઠેકાણે, ૧૦૦૦ ફ્લૅટ્સ મુંબઈમાં અને ૭૦૦ ફ્લૅટ્સ થાણેમાં છે.’